Ondrej Tkáč (kňaz)

Mgr. **Ondrej Tkáč** OFM Cap, **Ondrej Lazár Tkáč** (* 5. november 1960, Bratislava) je slovenský rímskokatolícky kňaz, misionár, spevák, hudobník, hráč na ústnu harmoniku, skladateľ a textár. Vykonáva misie po celom Slovensku. Pôsobil a pôsobí v hudobných skupinách: Bluegrass Album, Kapucíni, Kapucíni & Stanley a Felice, vystupuje aj s Lukášom Hirkom, Michalom Hirkom. Vystupoval s viacerými skupinami, napr. Lojzo, Rieka Života, Filip Puchert Band, Milan Konfráter Blues Band.

## Zo života
Jeho starší brat Felix Ján Tkáč je tak isto ako Ondrej kňaz. Spolu tiež vystupujú v hudobnej skupine Kapucíni. Ich otec Štefan Tkáč bol teoretik insitného umenia, ktorý sa venoval insitnému umeniu a ikonám, založil medzinárodné podujatie *Trienále insitného umenia*. Otec pôsobil ako zástupca SNG. Keď mal šesť rokov zomrela im matka. Ešte má ďalších dvoch mladších bratov. Prvú ústnu harmoniku dostal v štvrtej triede a naučil sa na nej hrať. Naučil sa hrať aj na gitare. Hru na ťahaciu harmoniku absolvoval počas siedmich rokov výučby.

Medzi rokmi 1976 do 1981 absolvoval s maturitou Polygrafické učilište v Bratislave. Potom pracoval ako reprodukčný grafik, tlačiar, kurič.

Do noviciátu vstúpili spolu s bratom Felixom 17. júna 1982. Kňazskú vysviacku prijal 17. septembra 1994.

Štúdium teológie študoval medzi rokmi 1990 až 1995. Kňazskú službu vykonával Bratislave, rok pôsobil v Holíči, dva roky v Ličartovciach, dva roky v Žiline, dva roky v Bratislave. Následne absolvoval dvojročné štúdium františkánskej spirituality v Ríme. Po štúdiu pôsobil tri roky v Pezinku. Potom začal pôsobiť v misijnej komunite v Bratislave - Rači. Spolu s bratmi rehoľníkmi a kňazmi vykonáva ľudové misie, duchovné cvičenia pre farnosti na celom Slovensku. Misie vykonávajú aj v Česku. Absolvuje návštevy chorých.

Vystupoval na festivale *Harmonikovica, Festival ústnej harmoniky*, ktoré sa konali v klube - *Hlava XXII Music club* v Bratislave. Na festivale Harmonikovica 2013, ktorý sa konal 15. marca 2013 aj na druhom ročníku Harmonikovica 2014, 7. marca 2014 vystupoval spolu so Stanleym, ktorý hral na gitare. Vystúpil aj na treťom ročníku festivalu -  Harmonikovica 2015, ktorý s konal 6. marca 2015. Vystúpil tam aj spolu s Filip Puchert Bandom.

Do roku 2014 pôsobil v kapele Felixa, v kapele Felice.

## Tvorba
### Diskografia
* *Ak chceš ísť za ním - [[Kapucíni (hudobná skupina)|Kapucíni]]* - MC, 1991
* *To je život - [[Kapucíni]]* - Cantate, MC, 1994
* *Prosím, nepýtaj sa ma - [[Kapucíni (hudobná skupina)|Kapucíni]]* -  Cantate, CD, 1996
* *Rozlúčka - Kapucíni & [[Stanislav Šášky|Stanley]]* - Cantate, MC, CD, 1997
* *Inak - [[Kapucíni (hudobná skupina)|Kapucíni]]* - Minor, MC, CD, 2000
* *Vtedy - [[Kapucíni (hudobná skupina)|Kapucíni]]* - Minor, 2CD, 2002, (výber a reedícia albumov: *Ak chceš ísť za ním (1991), To je život (1994), Prosím, nepýtaj sa ma (1996), Rozlúčka (1997)).*
* *Kopa prázdnych slov - [[Kapucíni & Stanley]]* - BBtech, MC, CD, 2002
* *Všetkými desiatimi - [[Kapucíni & Stanley]]* - Minor, CD, 2005
* *Ťažká váha - [[Felice]]* - Ján Tkáč, FJT, R95 0001-2-331 CD, 2005, harmonika, spev
* *Live v Sečovciach 2005 - [[Kapucíni & Stanley]]* - CD, 2006
* *30tri - [[Kapucíni & Stanley]]* - Minor, CD, 2006
* *Túžby - [[Kapucíni & Stanley]]* - Minor, CD, 2009
* *2000-2009 - Kapucíni* - Minor, CD, 2009
* *Tajomstvá druhého dychu - [[Felice]]* - Minor, CD, 2010 harmonika, spev
* *Žiť sa má - [[Kapucíni & Stanley]]* - Minor, CD, 2015
* *Kapucíni 1991-2009 - [[Kapucíni]]* - Minor, 4CD, 2016 výber a reedícia albumov: *Ak chceš ísť za ním (1991), To je život (1994), Prosím, nepýtaj sa ma (1996), Rozlúčka (1997), inak (2000), Kopa prázdnych slov (2002), Všetkými desiatimi (2005), 30tri (2006) a Túžby (2009)*

### Spolupráca na albumoch
* *[[My nič, my muzikanti]] - [[Lojzo]]* - Opus LP 9113 1907, MC 9913 0301, 1987, A6. Strácam, B4. Euro - Neuro, harmonika
* *Abrahám - Eliška* - Minor, CD, 2006, ústna harmonika
* *Kompromis V - Štvorlístok - [[Kompromis (skupina)|Kompromis]]* - Lux communication, CD, 2007, 03. Štvorlístok, ústna harmonika
* *Deň žien - [[Metelica (hudobná skupina)|Metelica]] a hostia* - studio LUX, CD, 2008, 05. Okolo bytovky
* *Neopustíš - [[Rieka Života]]* - CD, 2008, ústna harmonika
* *Uspávanky - [[Katarína Koščová]], [[Martin Husovský]], [[Veronika Husovská]]* - Slnkorecords, CD, 2009, 07. O zvieratkách, ústna harmonika
* *Lojzo – Opus 1985 - 1996 - [[Lojzo]]* - Opus 912886-2, 3CD, 2016, edícia: Kolekcia 1-2-3 v jednom, 1-12. Strácam, 3-9. Euro Neuro, harmonika

#### Kompilácie
* *Bez Teba niet neba* - Universal Music - MC, CD, 1999, 01. Šťastný deň - Kapucíni, 10. Srdcové blues - Kapucíni, 14. Pán je so mnou - Kapucíni.
* *Bez Teba niet neba II. - Lux communication - CD, [[2004]], 08. Fujara - [[Kapucíni & Stanley]].
* *Bez Teba niet neba III.* - Lux communication - CD + DVD, [[2007]], 10. Babie leto – [[Kapucíni (hudobná skupina)|Kapucíni]], dvd: 17.Babie leto - [[Kapucíni & Stanley]].
* *Bez Teba niet neba IV.* - Lux - CD + DVD, [[2010]], 04. Synovia svetla - [[Kapucíni & Stanley]].

== Literatúra ==
* [[Michal Hirko|Hirko, Michal]] a kolektív: *Spevník - Kapucíni & Stanley'', Cavolo, 2020, ISBN 978-80-973364-1-7, kniha vyšla 20. apríla 2020 spevník obsahuje 213 piesní ako bonus sú pridané texty interpretov a skupín: Felice, Michal a Lukáš Hirko, Milan Majda, Jakubrafael Blahoslav Patay.

## Referencie

## Externé odkazy
* Stránka Kapucínov
* Oficiálne stránky - www.kapucini-stanley.sk 
* Kapucíni & Stanley na facebooku
* K ako Kapucín, Ondrej Tkáč, relácia Rehoľná abeceda, z cyklu K ako Kapucín, TV LUX

Kategória:Slovenskí rímskokatolícki kňazi
Kategória:Slovenskí speváci
Kategória:Kresťanskí speváci
Kategória:Hráči na ústnu harmoniku
Kategória:Fujaristi
Kategória:Slovenskí hudobní skladatelia
Kategória:Kresťanskí hudobní skladatelia
Kategória:Slovenskí textári piesní
Kategória:Kresťanskí textári piesní
Kategória:Osobnosti z Bratislavy
Kategória:Slovenskí kapucíni